ຕາມບົດລາຍງານທີ່ກອງປະຊຸມ, ໃນ 6 ເດືອນຕົ້ນປີ 2020 ຍ້ອນຜົນກະທົບຈາກການລະບາດຂອງ COVID-19, ຫຼາຍກິດຈະກຳຂອງສະມາຄົມມິດຕະພາບຫວຽດນາມ - ກໍາປູເຈຍ ບໍ່ໄດ້ຮັບການປະຕິບັດ. ເຖິງຢ່າງໃດກໍ່ຕາມ, ໃນໄລຍະນີ້, ສະມາຄົມມິດຕະພາບຫວຽດນາມ - ກໍາປູເຈຍ ສືບຕໍ່ມານະພະຍາຍາມເພື່ອປະຕິບັດພາລະບົດບາດ ແລະ ໜ້າ ທີ່ຂອງຕົນເພື່ອສຸມໃສ່ໂຄສະນາເຜີຍແຜ່ການປ້ອງກັນ ແລະ ຄວບຄຸມພະຍາດ COVID-19 ຕາມຄຳສັ່ງ ເລກທີ 16/ CT-TTg ໃນວັນທີ 31 ມີນາ 2020 ແລະ ຄຳສັ່ງເລກທີ 19/CT-TTg ໃນວັນທີ 24 ເມສາ 2020 ຂອງນາຍົກລັດຖະມົນຕີ; ຕົກລົງເຫັນດີກ່ຽວກັບການສະໜັບສະໜູນທຶນການສຶກສາ ສຳລັບນັກສຶກສາ ກຳປູເຈຍທີ່ ກຳລັງສຶກສາຢູ່ມະຫາວິທະຍາໄລ ເກີ່ນເທີ ແລະມະຫາວິທະຍາໄລການແພດ ແລະ ການຢາ ເກີ່ນເທີ; ສືບຕໍ່ໂຄສະນາ, ໂຄສະນາພາບພົດ, ແນະນຳ ໃຫ້ປະຊາຊົນສອງປະເທດຫວຽດນາມ ແລະ ກຳປູເຈຍກ່ຽວກັບປະຫວັດສາດ, ວັດທະນະ ທຳ, ປະເທດຊາດ ແລະ ຜູ້ຄົນ, ກ່ຽວກັບການສ້າງສາ ແລະ ການພັດທະນາຂອງແຕ່ລະປະເທດເພື່ອຊຸກຍູ້ການຮ່ວມມື ແລະການເຄື່ອນໄຫວມິດຕະພາບ, ການເຄື່ອນໄຫວພົບປະແລກປ່ຽນດ້ານວັດທະນະທຳ, ເສດຖະກິດ, ວິທະຍາສາດລະຫວ່າງປະຊາຊົນສອງປະເທດ...
ສືບຕໍ່ຊຸກຍູ້ການພົວພັນມິດຕະພາບ ແລະ ການຮ່ວມມືຫວຽດນາມ - ກໍາປູເຈຍຢູ່ນະຄອນເກີ່ນເທີ, ໃນ 6 ເດືອນທ້າຍປີ 2020, ສະມາຄົມມິດຕະພາບຫວຽດນາມ - ກໍາປູເຈຍ ຈະຈັດຕັ້ງບັນດາການເຄື່ອນໄຫວທີ່ມີຄວາມໝາຍຫຼາຍຢ່າງເຊັ່ນ: ການພົບປະແລກປ່ຽນມິດຕະພາບຢູ່ ກຳປູເຈຍ; ຈັດກິດຈະກຳກວດ ແລະ ປິ່ນປົວພະຍາດ ໂດຍບໍ່ເສຍຄ່າ, ແຈກຢາຍຢາໃຫ້ແກ່ປະຊາຊົນໃນ ກຳປູເຈຍ; ໄດ້ຈັດຕັ້ງຄະນະຜູ້ແທນໄປຢ້ຽມຢາມ ແລະ ອວຍພອນສະຖານກົງສຸນໃຫຍ່ລາຊະອານາຈັກກຳປູເຈຍຢູ່ນະຄອນໂຮ່ຈີມິນ ໃນໂອກາດສະເຫຼີມສະຫຼອງ 53 ປີແຫ່ງວັນສ້າງຕັ້ງການພົວພັນທາງການທູດລະຫວ່າງຫວຽດນາມ ແລະ ກຳປູເຈຍ...
ຄຽງຂ້າງນັ້ນ, ສະມາຄົມມິດຕະພາບຫວຽດນາມ - ກໍາປູເຈຍ ຢູ່ນະຄອນ ເກີ່ນເທີ ຈະໂຄສະນາເຜີຍແຜ່, ໂຄສະນາພາບພົດ ແລະ ແນະນຳ ໃຫ້ປະຊາຊົນສອງປະເທດຫວຽດນາມ - ກໍາປູເຈຍ ກ່ຽວກັບປະຫວັດສາດ, ວັດທະນະທຳ, ປະເທດຊາດ, ຜູ້ຄົນ, ກ່ຽວກັບວຽກງານສ້າງສາ ແລະ ການພັດທະນາຂອງແຕ່ລະປະເທດເພື່ອສົ່ງເສີມກິດຈະກຳມິດຕະພາບ ແລະ ການຮ່ວມມື, ການແລກປ່ຽນດ້ານວັດທະນະທຳ, ເສດຖະກິດ ແລະ ວິທະຍາສາດ ລະຫວ່າງປະຊາຊົນຂອງສອງປະເທດ; ສະໜອງ ແລະ ແນະນຳຂໍ້ມູນຂ່າວສານກ່ຽວກັບສະພາບເສດຖະກິດ, ສັງຄົມ, ວັດທະນະທຳ… ຂອງກຳປູເຈຍຕໍ່ບັນດາສະມາຊິກ.
ໄຊພອນ